Ritratti: Diġa' mudelli ta' ftit jiem
Għandhom ftit jiem biss, iżda dawn it-trabi diġa' jidhru li jafu jippużaw sew quddiem il-kamera tar-ritratti. Ħafna minnhom ovvjament isibu li l-poża tal-irqad hi l-iktar waħda komda. Ir-ritratti tat-trabi li għandhom bejn erba' u għaxart ijiem ittieħdu mill-fotografi Dan Cuellar u Heidi Belle minn Philadelphia, Pennsylvania li jispeċjalizzaw f'dawn it-tip ta' ritratti. Jgħidu li jdumu bejn 30 minuta u erba' siegħat biex jieħdu ritratt tajjeb ħafna ta' tarbija. Il-mudelli li jidhru f'dawn ir-ritratti jisimhom: Crystal, Gianna, Lev, Genevieve, Mason u Natalie.